CELEX: 32013R0740
Language: fi
Date: 2013-07-30 00:00:00
Title: Komission täytäntöönpanoasetus (EU) N:o 740/2013, annettu 30 päivänä heinäkuuta 2013 , Euroopan unionin ja sen jäsenvaltioiden sekä Kolumbian ja Perun välisen kauppasopimuksen liitteessä II määrättyjä alkuperäsääntöjä koskevista poikkeuksista, joita sovelletaan tiettyjen Kolumbiasta peräisin olevien tuotteiden kiintiöissä

31.7.2013   
            
            
               FI
            
            
               Euroopan unionin virallinen lehti
            
            
               L 204/40
            
         KOMISSION TÄYTÄNTÖÖNPANOASETUS (EU) N:o 740/2013,
   annettu 30 päivänä heinäkuuta 2013,
   Euroopan unionin ja sen jäsenvaltioiden sekä Kolumbian ja Perun välisen kauppasopimuksen liitteessä II määrättyjä alkuperäsääntöjä koskevista poikkeuksista, joita sovelletaan tiettyjen Kolumbiasta peräisin olevien tuotteiden kiintiöissä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan unionin ja sen jäsenvaltioiden sekä Kolumbian ja Perun välisen kauppasopimuksen allekirjoittamisesta unionin puolesta ja sen väliaikaisesta soveltamisesta 31 päivänä toukokuuta 2012 annetun neuvoston päätöksen 2012/735/EU (1) ja erityisesti sen 6 artiklan,
   sekä katsoo seuraavaa:
   
               (1)
            
            
               Neuvosto valtuutti päätöksellä 2012/735/EU Euroopan unionin ja sen jäsenvaltioiden sekä Kolumbian ja Perun välisen kauppasopimuksen, jäljempänä ’sopimus’, allekirjoittamisen unionin puolesta. Päätöksen 2012/735/EU mukaisesti sopimusta olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen. Sopimusta sovelletaan väliaikaisesti 1 päivästä elokuuta 2013 alkaen.
            
         
               (2)
            
            
               Sopimuksen liite II koskee käsitteen ”alkuperätuotteet” määrittelyä ja hallinnollisen yhteistyön menetelmiä. Liitteen lisäyksessä 2 A määrätään eräiden tuotteiden osalta vuotuisten kiintiöiden yhteydessä sovellettavista poikkeuksista mainitussa liitteessä vahvistettuihin alkuperäsääntöihin. Sen vuoksi on tarpeen säätää näiden poikkeusten soveltamista koskevista edellytyksistä Kolumbiasta peräisin olevan tuonnin osalta.
            
         
               (3)
            
            
               Komission olisi hallinnoitava liitteessä II olevassa lisäyksessä 2 A vahvistettuja kiintiöitä aikajärjestyksen perusteella tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (2) mukaisesti.
            
         
               (4)
            
            
               Oikeuden tullimyönnytyksiin olisi edellytettävä asianmukaisen alkuperätodistuksen esittämistä tulliviranomaisille, kuten sopimuksessa määrätään.
            
         
               (5)
            
            
               Koska sopimus tulee voimaan 1 päivänä elokuuta 2013, tätä asetusta olisi sovellettava samasta päivästä alkaen.
            
         
               (6)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Euroopan unionin ja sen jäsenvaltioiden sekä Kolumbian ja Perun välisen kauppasopimuksen, jäljempänä ’sopimus’, liitteessä II olevassa lisäyksessä 2 A vahvistettuja alkuperäsääntöjä sovelletaan tämän asetuksen liitteessä vahvistetuissa kiintiöissä.
   2 artikla
   Edellä 1 artiklassa vahvistetun poikkeuksen soveltaminen edellyttää, että liitteessä lueteltujen tuotteiden mukana on sopimuksen liitteessä II vahvistettu alkuperäselvitys.
   3 artikla
   Komissio hallinnoi liitteessä lueteltuja kiintiöitä asetuksen (ETY) N:o 2454/93 308 a, 308 b ja 308 c artiklan mukaisesti.
   4 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä elokuuta 2013.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä heinäkuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 354, 21.12.2012, s. 1.
   
      (2)  EYVL L 253, 11.10.1993, s. 1.
   
      LIITE
      
         Kolumbia
      
      Tavaran kuvauksen sanamuotoa on pidettävä ainoastaan ohjeellisena, joten etuusjärjestelyn laajuus määräytyy tässä liitteessä CN-koodien mukaan, sellaisina kuin ne ovat tämän asetuksen antamisajankohtana, sanotun kuitenkaan rajoittamatta yhdistetyn nimikkeistön tulkintasääntöjen soveltamista.
      
                  Järjestysnumero
               
               
                  CN-koodi
               
               
                  Tavaran kuvaus
               
               
                  Kiintiökausi
               
               
                  Vuotuinen kiintiömäärä
                  (nettotonnia, jollei toisin mainita)
               
            
                  09.7140
               
               
                  3920
               
               
                  Muut laatat, levyt, kalvot, kaistaleet ja nauhat, muovia, ei kuitenkaan huokoista muovia eikä muihin aineisiin vahvistamalla, kerrostamalla, tukemalla tai vastaavalla tavalla yhdistetyt
               
               
                  1.8–31.7
               
               
                  15 000
               
            
                  09.7141
               
               
                  6108 22 00
               
               
                  Naisten ja tyttöjen pikkuhousut ja muut alushousut, neulosta, tekokuitua
               
               
                  1.8–31.7
               
               
                  200
               
            
                  09.7142
               
               
                  6112 31
               
               
                  Miesten ja poikien uimapuvut, neulosta, synteettikuitua
               
               
                  1.8–31.7
               
               
                  25
               
            
                  09.7143
               
               
                  6112 41
               
               
                  Naisten ja tyttöjen uimapuvut, neulosta, synteettikuitua
               
               
                  1.8–31.7
               
               
                  100
               
            
                  09.7144
               
               
                  6115 10
               
               
                  Tukisukat (esimerkiksi suonikohjusukat), neulosta
               
               
                  1.8–31.7
               
               
                  25
               
            
                  09.7145
               
               
                  6115 21 00
               
               
                  Muut sukkahousut, synteettikuitua, yksinkertainen lanka pienempi kuin 67 desitexiä, neulosta
               
               
                  1.8–31.7
               
               
                  40
               
            
                  09.7146
               
               
                  6115 22 00
               
               
                  Muut sukkahousut, synteettikuitua, yksinkertainen lanka vähintään 67 desitexiä, neulosta
               
               
                  1.8–31.7
               
               
                  15
               
            
                  09.7147
               
               
                  6115 30
               
               
                  Muut naisten pitkät sukat ja polvisukat, yksinkertainen lanka pienempi kuin 67 desitexiä, neulosta
               
               
                  1.8–31.7
               
               
                  25
               
            
                  09.7148
               
               
                  6115 96
               
               
                  Muut, synteettikuitua, neulosta
               
               
                  1.8–31.7
               
               
                  175
               
            
                  09.7161
               
               
                  7321
               
               
                  Uunit, kamiinat, liedet (myös jos niissä on lisäkattila keskuslämmitystä varten), grillit, hiilipannut, kaasukeittimet, lämpölevyt ja niiden kaltaiset talouslaitteet, muut kuin sähköllä toimivat, sekä niiden osat, rautaa tai terästä
               
               
                  1.8–31.7
               
               
                  20 000 kappaletta
               
            
                  09.7162
               
               
                  7323
               
               
                  Pöytä-, keittiö- ja muut talousesineet sekä niiden osat, rautaa tai terästä; rauta- ja teräsvilla; padanpuhdistimet sekä puhdistus- ja kiillotussienet ja -käsineet ja niiden kaltaiset tavarat, rautaa tai terästä:
               
               
                  1.8–31.7
               
               
                  50 000
               
            
                  09.7163
               
               
                  7325
               
               
                  Muut valetut tavarat, rautaa tai terästä
               
               
                  1.8–31.7
               
               
                  50 000